b"\n_START_ARTICLE_\nDaim\xc3\xbas\n_START_SECTION_\nHist\xc3\xb2ria\n_START_PARAGRAPH_\nEl top\xc3\xb2nim \xc3\xa9s d'origen \xc3\xa0rab i faria relaci\xc3\xb3 a cova o aljub. Hi ha evid\xc3\xa8ncies d'assentament rom\xc3\xa0 en l'Hort del Comte i el sepulcre de Baebiae Quietae que podria haver estat la ciutat romana d'Artemision. L'origen, per\xc3\xb2, \xc3\xa9s un llogaret musulm\xc3\xa0 adscrit al castell de Bair\xc3\xa9n. Fins al 1535 va pert\xc3\xa0nyer a Gandia. Despr\xc3\xa9s de l'expulsi\xc3\xb3 dels moriscos fou repoblat per carta pobla de 1612. Va formar part del senyoriu dels comtes d'Almenara fins al segle XIX. El 1932 es declararen expropiables, segons els criteris fixats en la llei de Bases per a la Reforma Agr\xc3\xa0ria, el 13,7 per cent de les terres municipals i pertanyents a propietaris no residents al municipi._NEWLINE_L'any 1506 aparegueren, en un terreny conegut com el sepulcre de Baebiae Quietae que actualment es dedica a la producci\xc3\xb3 agr\xc3\xadcola, dos caps de marbre, un d'home i un de dona a m\xc3\xa9s de dues l\xc3\xa0pides romanes; una d'aquestes en una torreta antiga i l'altra en un sepulcre amb forma de torre.\n_START_SECTION_\nGastronomia\n_START_PARAGRAPH_\nL'arr\xc3\xb2s al forn de Quaresma, amb tomaca i tonyina, els pebres farcits i la paella s\xc3\xb3n els guisats m\xc3\xa9s populars de Daim\xc3\xbas."